ในช่วงฉีดยาประจำเดือนมาตลอดแต่พอหยุดฉีดประจำเดือนไม่มา หมายความว่าอย่าไรคะ เป็นคนที่มีประจำเดือนตรงทุกเดือน แต่พอฉีดยาเข็มแรกประจำเดือนเคลื่อนมาไวกว่าเดิมหนึ่งอาทิตย์ และฉีดมาสองครั้ง พอเดือนที่3หยุดฉีดเพราะอยากเปลี่ยนวิธีคุมกำเนิดด้วยถุงยาง มีเพศสัมพันธ์สวมถุงตลอดหลังการหยุดฉีด หลั่งนอกบ้าง แต่เดือนที่3ประจำเดือนไม่มา ท้องไหมคะ
สวัสดีค่ะ โดนส่วนใหญ่ เมื่อหยุดฉีดยาคุมกำเนิด ประจำเดือนก็มักจะมาภายใน 4-6 สัปดาห์ ดังนั้น ก็อาจต้องรอประจำเดือนไปอีกซักกระยะก่อน อย่างไรก็ตาม หากหลังจากที่หยุดฉีดยาคุมไป ได้มีเพศสัมพันธ์ ก็ย่อมมีโอกาสตั้งครรภ์ได้ ดังนั้น แนะนำควรลองตรวจหาการตั้งครรภ์ดูด้วยค่ะ หากตรวจไม่พบ ก็ให้รอประจำเดือนต่อไปอีกซักระยะ ประจำเดือนก็น่าจะมาในที่สุดค่ะสำหรับถุงยางอนามัยนั้น จะช่วยป้องกันการตั้งครรภ์ได้ประมาณ 82%-98% ดังนั้น หากยังไม่พร้อมที่จะตั้งครรภ์ ก็ควรเลือกใช้วิธีคุมกำเนิดที่มีประสิทธิภาพสูงกว่าถุงยางอนามัย เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ค่ะ